CELEX: 32004D0892
Language: lt
Date: 1103500800000
Title: 2004/892/EB: 2004 m. gruodžio 20 d. Komisijos sprendimas, iš dalies keičiantis Sprendimą 2004/614/EB dėl apsaugos priemonių, susijusių su paukščių gripu Pietų Afrikoje, taikymo laiko (pranešta dokumentu Nr. K(2004) 5011)Tekstas svarbus EEE

23.12.2004   
            
            
               LT
            
            
               Europos Sąjungos oficialusis leidinys
            
            
               L 375/30
            
         
      KOMISIJOS SPRENDIMAS
   
   2004 m. gruodžio 20 d.
   iš dalies keičiantis Sprendimą 2004/614/EB dėl apsaugos priemonių, susijusių su paukščių gripu Pietų Afrikoje, taikymo laiko
   (pranešta dokumentu Nr. K(2004) 5011)
   (Tekstas svarbus EEE)
   (2004/892/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
   kadangi:
   
               (1)
            
            
               2004 m. rugpjūčio 24 d. Komisijos sprendimu 2004/614/EB dėl apsaugos priemonių nuo didelio patogeniškumo paukščių gripo Pietų Afrikos Respublikoje (3) Komisija priėmė apsaugos priemones, susijusias su paukščių gripu bėgiojančiųjų paukščių pulke Pietų Afrikoje.
            
         
               (2)
            
            
               Bent šeši mėnesiai turėtų praeiti nuo bėgiojančiųjų paukščių sunaikinimo ir užkrėstų ūkių dezinfekavimo iki tol, kol būtų galima vėl leisti bėgiojančiųjų paukščių mėsos ir jų kiaušinių importą iš Pietų Afrikos į Bendriją. Atsižvelgiant į situaciją, jau priimtų apsaugos priemonių taikymo laikas turėtų būti pratęstas.
            
         
               (3)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/614/EB 7 straipsnyje data „2005 m. sausio 1 d.“ pakeičiama „2005 m. kovo 31 d.“.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. gruodžio 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 1991 9 24, p. 56. Direktyva su paskutiniais pakeitimais, padarytais 2003 m. Stojimo aktu.
   
      (2)  OL L 24, 1998 1 30, p. 9. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (OL L 165, 2004 4 30, p. 1).
   
      (3)  OL L 275, 2004 8 25, p. 20.